Praat só om konflik te vermy - Goeie Huishouding
Praat só om konflik te vermy
Goeie raad om jou te help om doeltreffend te kommunikeer
Kommunikasie is die grondslag van enige verhouding en om te leer om doeltreffend te kommunikeer, laat daardie verhoudings floreer. Theo van Leeuwen, voormalige professor aan die Sentrum vir Taal- en Kommunikasienavorsing aan die Cardiff-universiteit in Wallis, het ’n paar maklike wenke om jou te help om doeltreffend te kommunikeer of konflik te voorkom.
Wanneer wat jy sê, vertrou kan word, is die waarskynlikheid groter dat jy verstaan sal word omdat die mense met wie jy praat, kan glo wat jy sê.
Stel jou in op nie verbale tekens
Kenners skat dat tot 90% van kommunikasie nieverbaal gebeur. Volgens Van Leeuwen sal dit makliker wees om iemand se nieverbale kommunikasie te verstaan as jy die persoon ken.
Doeltreffende kommunikasie is eenvoudig. Kom tot die punt. Dit toon respek vir die ander persoon se tyd en verminder dubbelsinnigheid. Hoe ingewikkelder die boodskap is, hoe eenvoudiger behoort dit gekommunikeer te word.
Die doeltreffendste kommunikeerders luister meer as wat hulle praat.
Dit kan teenintuïtief klink, maar gesonde konflik is ’n baie doeltreffende kommunikasiemiddel. “Dit laat toe dat alle sienswyses gehoor en verstaan word, en kommunikasie beteken dat alle menings en idees op ’n gesonde manier gelug word om ’n goeie oplossing te kry,” sê Van Leeuwen.
Betekenisvolle gesprekvoering lei tot baie beter resultate as ’n betekenislose geklets. Praat net wanneer jy iets het om te sê.
Ego en arrogansie vernietig kommunikasie. Praat met begrip, empatie en, die belangrikste, geduld as jy doeltreffend wil kommunikeer.
Om respek vir ander te hê maak kommunikasie meer moontlik. Om te luister en ander se sienswyses in ag te neem en te respekteer is die kenteken van ’n goeie kommunikeerder, sê Van Leeuwen.
Leë blikke maak die meeste geraas, en om te praat sonder om te weet, maak geraas. Om in ’n gesprek in te gaan met kennis om jou sienswyse te staaf, maak die kommunikasie doeltreffend en maklik.
4 dinge wat konflik jou kan leer
10 verhoudingsmites ontmasker
10 baie algemene argumente in verhoudings wat niemand kan wen nie
8 tekens dat jy in jou ma verander